CONVOCATÒRIA DEL PROJECTE PILOT PER A LA IMPARTICIÓ D'ASSIGNATURES EN MODALITAT SEMIPRESENCIAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/706)
  + [Valencià](/va/acuerdo/706)






Selector de idioma

Leer

* [Español](/es/acuerdo/706)
* [Valencià](/va/acuerdo/706)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PROJECTE PILOT PER A LA IMPARTICIÓ D'ASSIGNATURES EN MODALITAT SEMIPRESENCIAL[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PROJECTE PILOT PER A LA IMPARTICIÓ D'ASSIGNATURES EN MODALITAT SEMIPRESENCIAL

Data d'aprovació
:   26/09/2007

Data de publicació
:   04/10/2007

Òrgan competent
:   Consell de Govern

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=706.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/706)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/706)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PROJECTE PILOT PER A LA IMPARTICIÓ D'ASSIGNATURES EN MODALITAT SEMIPRESENCIAL&url=https://www.boua.ua.es/va/acuerdo/706)

**Títol:** CONVOCATÒRIA DEL PROJECTE PILOT PER A LA IMPARTICIÓ D'ASSIGNATURES EN MODALITAT SEMIPRESENCIAL

**Secció:** CONVOCATÒRIES I CONCURSOS

**Òrgan:** Consell de Govern

**Data d'aprovació:** dimecres, 26 de setembre de 2007

CONVOCATÒRIA DEL PROJECTE PILOT PER A LA IMPARTICIÓ D'ASSIGNATUTES EN MODALITAT SEMIPRESENCIAL  
    
 Amb l’objectiu d’introduir l’ús de les tecnologies de la informació i la comunicació (TIC) en l’ensenyament reglat i millorar la qualitat del procés d’ensenyament-aprenentatge, el Vicerectorat de Tecnologia i Innovació Educativa presenta aquest projecte pilot per a la impartició d’assignatures en modalitat semipresencial a través de la plataforma tecnològica que ofereix la Universitat d’Alacant.  
 L’aplicació d’un model semipresencial implica que part del procés d’ensenyament-aprenentatge es desenvolupa a l’aula, segons el model presencial tradicional, mentre que l’altra part es basa en l’ensenyament en línia, ensenyament virtual o teleformació, quepermet a l’alumne disposar de materials i recursos de suport disponibles en línia per a una consulta continuada en qualsevol moment i de canals per a comunicar-se amb els companys i amb el professorat.  
 La integració d’assignatures en modalitat semipresencial en l’oferta formativa de la Universitat d’Alacant ha d’estar protegida pels estàndards de qualitat. A més, l’avaluació de la qualitat de la teleformació adquireix una especial importància per la seua naturalesa. No s’ha de caure en l’error de justificar la teleformació simplement perquè està basada en les TIC. Independentment de la novetat tecnològica, els continguts i els processos formatius associats a aquest model d’ensenyament han de ser avaluats acuradament.  
    
 1.- Característiques de la convocatòria i sol·licitants  
  
 El professorat de la Universitat d’Alacant que coordine assignatures de titulacions oficials de segon cicle, assignatures de màsters oficials o assignatures de l’últim curs d’una diplomatura, enginyeria tècnica o arquitectura tècnica, podrà presentar la sol·licitud per a participar en aquesta convocatòria. La sol·licitud de participació en la convocatòria haurà de ser aprovada en Consell (o Permanent) de Departament o Departaments als quals pertanga, i amb el vist-i-plau del Centre.  
 El professorat de l’assignatura serà el que propose, de la part dels crèdits teòrics d’aquesta, la proporció d’aquests que es faran presencialment i no presencialment, que pot arribar al 100 % de la part teòrica de l’assignatura sempre que no supere el 50% del total, i com a màxim siguen 4,5 crèdits o l’equivalent en ECTS. El percentatge de la part teòrica de l’assignatura que es decidisca impartir per Internet haurà de dividir-se en franges d’1,5 crèdits.  
 ·       Exemple 1.- Si una assignatura té un total de 9 crèdits (6 teòrics i 3 pràctics), podrà impartir de forma no presencial 1,5 crèdits o 3 crèdits o 4,5 crèdits, sempre dels teòrics.  
 ·       Exemple 2.- Si una assignatura té un total de 9 crèdits (3 teòrics i 6 pràctics), podrà impartir de forma no presencial 1,5 crèdits o 3 crèdits, sempre dels teòrics.  
 ·       Exemple 3.- Si una assignatura té un total de 6 crèdits (4,5 teòrics i 1,5 pràctics), podrà impartir de forma no presencial 1,5 crèdits o 3 crèdits, sempre dels teòrics.  
 Les assignatures que s’acullen a aquesta convocatòria hauran d’impartir-se en aquesta modalitat durant els pròxims tres cursos acadèmics. Per a això haurà d’haver-hi el compromís exprés del departament i del centre a què pertanga. Igualment, tant en el programa de l’assignatura per part del professorat, com a través de la publicitat que el centre considere oportuna, s’indicarà que l’assignatura serà semipresencial, de manera que l’alumnat en conega amb anterioritat a la matriculació les característiques metodològiques. La Universitat posarà a la disposició d’aquests alumnes, si ho consideren oportú, els recursos tecnològics necessaris a les aules d’ordinadors de lliure accés.  
 La impartició en modalitat no presencial tindrà lloc a partir del segon quadrimestre del curs 2007/2008, ja que necessiten ser preparades adequadament. Per tant, les assignatures quadrimestrals del primer quadrimestre es prepararan al llarg d’aquest curs i s’aplicaran en el curs 2008/2009. Les assignatures anuals o del segon quadrimestre aplicaran la modalitat no presencial en el segon quadrimestre del curs 2007/2008.  
 Les assignatures que s’acullen a aquesta convocatòria seran impartides de la mateixa manera per a tots els grups de teoria d’aquesta. Les assignatures que s’acullen a aquesta convocatòria es reconeixeran, amb caràcter general, com si foren totalment presencials.   
    
 2.- Terminis i procediment de sol·licitud  
  
 Presentació de les sol·licituds: el termini començarà el 1 de octubre de 2007 i finalitzarà el 26 de octubre de 2007, tots dos inclusivament. Resolució i comunicació de les ajudes: 1 mes després de la finalització del termini.  
    
 Les sol·licituds es faran telemàticament a través de Campus Virtual en el termini establit en la convocatòria. Amb l’aplicació electrònica es generarà una còpia en paper de la sol·licitud que es presentarà, amb les signatures corresponents, en el Registre General de la Universitat d’Alacant o en els registres auxiliars situats a les secretaries de centre i a la seu d’Alacant, dirigida al vicerector de Tecnologia i Innovació Educativa.  
    
 Els projectes que es presenten hauran de lliurar telemàticament, a través de Campus Virtual, una fitxa amb diverses dades de l’assignatura que està disponible en l’adreça web:  
 <http://www.ua.es/va/servicios/si/ite/convocatorias/impresos_2007.html>  
    
 Les assignatures corresponents al segon quadrimestre i les anuals del curs 2007-08 hauran d’haver satisfet l’obligació d’adaptació amb la qualitat adequada prevista en l’apartat 4.2d’aquesta convocatòria, amb 15 dies d’antelació a la data oficial de l’inici del quadrimestre. Igualment, les assignatures del primer quadrimestre del curs 2008/09, hauran de tenir satisfeta l’obligació al·ludida anteriorment, amb 15 dies d’antelació a la data oficial de l’inici del curs.  
    
 3.- Valoració de les sol·licituds i concessió d’ajudes  
  
 Les sol·licituds seran avaluades per una comissió especialment formada per a aquesta convocatòria, amb les competències següents:   
  
- Valorar les sol·licituds presentades. Es valoraran positivament factors com la qualitat del projecte presentat, la metodologia i els recursos proposats, el fet que hi haja materials digitals prèviament elaborats per a l’assignatura proposada o la formació prèvia del professorat en el camp de la teleformació.   
  
- Seleccionar un nombre concret de sol·licituds ajustant-se a la disponibilitat de mitjans de l’àrea d’Innovació Tecnològica Educativa del Servei d’Informàtica (ITE-SI) per a proporcionar suport tècnic en l’elaboració de materials digitals i disseny d’itineraris d’aprenentatge de les assignatures.   
  
- Assegurar la realització dels projectes preseleccionats i el compliment de les obligacions dels adjudicataris.   
  
- Avaluar la qualitat dels materials presentats abans de la impartició de les assignatures, sobre la base dels informes d’avaluació comentats en aquest mateix apartat d’aquesta convocatòria. Podrà revocar la concessió d’un projecte de virtualització si aquests no presenten la qualitat suficient   
  
- Revocar els projectes seleccionats en cas d’incompliment de les obligacions dels adjudicataris previstes en aquesta convocatòria.   
  
- En cas de revocació, l’assignatura s’impartirà al complet segons la modalitat presencial habitual.   
  
Aquesta Comissió d’Avaluació i Seguiment estarà presidida pel vicerector de Tecnologia i Innovació Educativa i formada pels vocals següents:  
 ·       Director del Secretariat d’Innovació Tecnològica   
 ·       Director del Secretariat d’Informació Bibliogràfica i Documental  
 ·       Directora del Secretariat d’Informàtica   
 ·       Director del Servei d’Informàtica  
 ·       Representant de la Facultat d’Educació   
 ·       Representant de l’àrea ITE-SI   
 ·       Representant de l’ICE  
 ·       Representant del Consell d'Alumnes  
 No es tindran en compte les sol·licituds que no s’adeqüen a les bases de la convocatòria o que no aporten tota la informació sol·licitada.  
 El Vicerectorat de Tecnologia i Innovació Educativa disposarà, a través de l’ITE-SI, un equip multidisciplinari de suport tecnicopedagògic a l’edició d’accions formatives per Internet que assistirà el professorat adjudicatari d’un projecte d’aquesta convocatòria. Durant l’edició dels materials del curs, l’equip de suport estarà en contacte amb el professor per a crear un producte final satisfactori i de qualitat. Les tasques de suport que durà a terme l’equip esmentat seran les següents:  
- Orientació i suport especialitzat per a l’estructuració de continguts amb vista a la publicació electrònica, tant des d’una perspectiva metodològica (aspectes didàctics, disseny instruccional) com tecnològica (aspectes de disseny web i usabilitat).  
- Consultoria tècnica sobre l’ús de programes específics: Dreamweaver, Flash, Photoshop, Coursegenie, etc., i sobre l’ús de Campus Virtual.  
- Disseny de plantilles html per a l’estructuració dels continguts didàctics.  
- Suport per a la creació de determinats recursos didàctics l’elaboració dels quals no estiguen a l’abast del professorat: edició de vídeos, animacions, etc.  
 Per a optimitzar els processos d’ensenyament-aprenentatge en línia, cal tenir presents dos aspectes crucials: la qualitat pedagògica dels materials didàctics dissenyats i de la metodologia emprada, i l’èmfasi en el suport personalitzat.  
    
 Per a avaluar la qualitat dels materials, la Comissió d’Avaluació i Seguiment demanarà un informe extern que serà sol·licitat a institucions alienes a la Universitat d’Alacant. Aquesta Comissió elaborarà un informe raonat, que serà remès a la Comissió d’Innovació Educativa que aprovarà la proposta.  
    
 Pel que fa a l’avaluació de la metodologia docent utilitzada i al suport personalitzat, l’ITE-SI dissenyarà un programa d’anàlisi i seguiment del funcionament didàctic en línia de les diferents assignatures impartides en modalitat semipresencial. En aquest programa intervindran tots els actors del model, és a dir, alumnes, professors i personal tècnic de l’ITE-SI .   
    
 D’altra banda, els professors adjudicataris d’un projecte d’aquesta convocatòria es beneficiaran de la innovació tecnologicoeducativa que resulte de la impartició de la seua assignatura en modalitat semipresencial, rebran formació i adquiriran coneixements en el camp de la teleformació, que els seran molt útils per a la futura adaptació de la resta de les seues assignatures a l’Espai Europeu d’Educació Superior.  
    
 Finalment, les assignatures acollides a aquesta convocatòria rebran una doble dotació econòmica:  
- 300€ per cada franja d’1,5 crèdits teòrics que s’impartisquen en modalitat no presencial. Aquesta dotació econòmica no s’aplicarà a remuneracions extraordinàries del personal docent o investigador numerari implicat en el projecte.  
 - Aquest programa serà reconegut per al complement previst en el Pla d’Ordenació Integral (POI)  
    
 4.- Obligacions  
  
 Els beneficiaris d’aquestes ajudes hauran d’assumir els compromisos següents:  
  
 4.1.- Realització d’un curs específic impartit pel personal de l’ITE-SI, a través de l’ICE, amb l’objectiu de formar el professorat participant en els aspectes tècnics i metodològics de l’edició de materials docents en xarxa, com també en recursos didàctics virtuals i en les funcionalitats associades de la plataforma tecnològica que ofereix la Universitat d’Alacant.   
- Es faran dues edicions, una durant el primer quadrimestre del curs 2007/2008, per als projectes corresponents a assignatures del segon quadrimestre i anuals, i una altra, durant el segon quadrimestre del curs 2007/2008 per a les assignatures a impartir en el primer quadrimestre del curs 2008/2009.  
  
 4.2.- Tenir adaptada l’assignatura per a ser impartida mitjançant teleformació en els terminis previstos i amb aquests requisits mínims:  
- Realització dels materials didàctics corresponents a la càrrega docent de la part no presencial proposta.  
- Haver fet una guia d’estudi de l’assignatura, segons un format establit, que descriga aspectes com ara els objectius de l’assignatura, la indicació precisa del calendari de les classes presencials i no presencials, especificacions metodològiques i avaluació.  
  
 4.3.- Tutoritzar l’assignatura a través d’Internet, és a dir, atendre els dubtes dels alumnes mitjançant les eines de comunicació disponibles en la plataforma tecnològica que ofereix la Universitat d’Alacant, com també fomentar-ne la participació a través de debats i la recepció i correcció d’activitats proposades.  
  
 4.4.- Els materials generats arran d’aquesta convocatòria hauran de ser autoarxivats en el Repositori Institucional de la Universitat d’Alacant (RUA Docència).  
  
 4.5.- Comprometre’s a la difusió de l’experiència en convocatòries posteriors, mitjançant la participació en les activitats formatives previstes o en les jornades que organitze el Vicerectorat de Tecnologia i Innovació Educativa.





[Carretera Sant Vicent del Raspeig s/n  
03853 Sant Vicent del Raspeig - Alacant  
 Tel. 89 603 7562 - Fax 95 498 9693](https://www.google.es/maps/@76.143028,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12320&trk=tyah&trkInfo=tarId%4U6250533768368%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)